Etelä-Tansanian metsäiseltä ylängöltä on löydetty ennen tuntematon apinalaji. Se on ensimmäinen Afrikasta löydetty uusi apinalaji vuoden 1984 jälkeen. Paviaanisukuisiin mangabeihin kuuluva laji on saanut nimen Lophocebus kipunji eli ylänkömangabi. Ylänkömangabi on hieman isompi kuin paviaani, ja sillä on pitkät poskikarvat ja töyhtö pään päällä. Se elää laumoissa puiden latvustoissa ja syö hedelmiä, lehtiä ja pikku eläimiä. Koko kanta koostuu ilmeisesti kahdesta populaatiosta, joissa on yhteensä alle tuhat yksilöä.